Χταπόδι κονφί στη γάστρα
Ο μάγειρας είναι σαφής, το σιγομαγείρεμα του χταποδιού μόνο σε λάδι για αρκετές ώρες είναι «ὡραιότατος τρόπος νὰ μαγερευθεῖ ».
1 μέτριο χταπόδι, βάρους περίπου 1.300 γρ., καλά πλυμένο (ιδιαίτερα στην κουκούλα του από τυχόν υπολείμματα άμμου), στεγνωμένο, περίπου 800 ml ελαιόλαδο (ή όσο χρειάζεται για να το καλύψει στην κατσαρόλα), 1 κουτ. γλυκού κόκκοι πιπεριού, 2 καρφάκια γαρίφαλο
Για να φτιάξουμε το χταπόδι κονφί στη γάστρα, ξεκινάμε βάζοντας το χταπόδι σε μια μέτρια γάστρα ή βαριά κατσαρόλα (διαμέτρου περίπου 28 εκ. ) που να το χωράει ακριβώς, με τα πλοκάμια μαζεμένα περιμετρικά.Περιχύνουμε με ελαιόλαδο τόσο ώστε μόλις που να το καλύψει, σκορπίζουμε το πιπέρι και τα γαρίφαλα και κλείνουμε τη γάστρα με το καπάκι της.Αν θέλουμε, φτιάχνουμε ένα πρόχειρο ζυμαράκι με αλεύρι και νερό και με αυτό σφραγίζουμε περιμετρικά το καπάκι για να μη διαφεύγει ατμός.Ψήνουμε σε φούρνο προθερμασμένο στους 90°C, για 4 ώρες.Ξεφουρνίζουμε και αφήνουμε το χταπόδι να κρυώσει μέσα στη γάστρα και στο λάδι του.Στραγγίζουμε το χταπόδι και το σερβίρουμε.Μαζεύουμε το λάδι του σκεύους, το οποίο έχει νοστιμίσει από τους χυμούς του χταποδιού, το σουρώνουμε και δοκιμάζουμε: ίσως χρειαστεί λίγο αλάτι.Αν θέλουμε, προσθέτουμε λίγο λεμόνι και ξίδι και με τη νόστιμη αυτή σάλτσα συνοδεύουμε το χταπόδι.
Θαλασσινά,Χταπόδι,Νηστίσιμα